Jente (15) og kvinne (40) forsøkt lokket inn i bil
Den første hendelsen med 15-åringen skjedde rett før klokken fire tirsdag ettermiddag i utkanten av Porsgrunn sentrum. Den andre episoden, med den 40 år gamle kvinnen, skjedde kort tid etter i samme område. I begge tilfellene kom de to seg unna, og kvinnen i 40-årene skal ha ringt politiet om hendelsen fordi hun hadde lest om den første episoden.Mannen, som skal være i 40-50 årene, skal ha ropt til de to kvinnen fra bilen sin. - Kvinnen i 40-årene var ikke så oppskakket etter hendelsen, men 15-åringen ble veldig redd og løp bort fra stedet, sier operasjonsleder Vidar Aaltvedt i Telemark politidistrikt. Mannen skal ifølge beskrivelsen være i 40-50 årene, skallet og iført brun skjorte og olabukse. Han skal også ha brukt solbriller. - Vi ser alvorlig på saken og har derfor gått ut med en etterlysning av både bil og person. Samtidig har vi varslet politidistriktene rundt oss og vi har allerede mottatt tips vi sjekker ut, sier Aaltvedt. - Hvordan går det med jenta? - Hun blir nå tatt hånd om av familien sin, og politiet er også tilstede hjemme hos henne. Dersom hun trenger ytterligere bistand fra helsevesenet vil hun få tilbud om det etterhvert, sier han. Aaltvedt sier det er tydlig at mannen var ute etter den aktuelle 15-åringen. - Hun ble først kontakten av ham i et lyskryss ved Folkets Hus i Porsgrunn, deretter skal han ha kjørt rundt kvartalet og kommet tilbake etter henne, sier han. Politiet har fått inn flere tips i saken, og leter nå etter mannen.Den siste måneden har det vært opptil flere liknende saker på Østlandet. 20. september skal en 13 år gammel jente ha blitt forsøkt bortført på Romerike. Skolen reagerte da hun ikke møtte opp, og de fant ranselen hennes i vegkanten. Dagen etter skal en mann ha forsøkt å tvinge med seg en 15 år gammel jente på Gan på Romerike. Politiet har senere sendt ut en fantomtegning av en mann de etterlyser, og har sagt at de foreløpig ikke kan si om det er noen sammenheng mellom de to hendelsene. Det har også vært like episoder i Nord-Odal, Drammen, Bærum og Sandefjord. Forrige uke møtte fem politidistrikter til et hastemøte med Kripos om de mange anmeldte forsøkene på barnebortføring de siste dagene.
En 15 år gammel jente og 40 år gammel kvinne ble i ettermiddag forsøket lokket inn i en bil i Porsgrunn sentrum.